Nygårdsgaten (Bergen)

Nygårdsgaten er en gate i strøket Nygård i Bergen som strekker seg fra Olav Kyrres gate til rundkjøringen i krysset Solheimsgaten/Møllendalsveien. Nygårdsgaten er en forlengelse av Håkonsgaten og går sør for Grieghallen.

 Historie 
Da den første Nygårdsbroen åpnet i 1851, begynte den sørgående trafikken fra sentrum å forflytte seg fra Kalfaret og i stedet passere broen over til Solheimsviken. Det ble bruk for en gjennomgangsvei fra sentrum til broen, og i 1867 åpnet Nygårdsgaten under navnet Nygaardschausséen fordi den ble oppfattet som en chaussé, en landevei. Senere, da veien fikk bygate-preg, ble navnet endret til Nygårdsgaten. Kjell Østerbø: «Bergenserne var mer knuget av bompenger for 162 år siden», Bergens Tidende 22. november 2013

Hybelhuset Nygårdsgaten 4 ble tegnet av arkitekten Sigurd Lunde etter bergensbrannen i 1916 for å avhjelpe bolignøden blant enslige kvinner. Bygningen ble derfor kalt «Damernes hus».Nygårdsgaten 4: «Damernes hus» Tidligere hadde det ligget et steinhoggeri på tomten, etablert i 1908 av den schlesiske innvandreren Hermann Eichner (f. 1883).Hermann Eichners stenhuggeri

Nygårdsgaten 3 overfor huser St. Paul katolske kirke. Her ved Bergens katolske kirke gikk bygrensen tidligere. Kjell Østerbø: «Bergenserne var mer knuget av bompenger for 162 år siden», Bergens Tidende 22. november 2013

I Nygårdsgaten 5 hadde Bergens Tidende i mange år sitt avishus.Foto av det gamle nr 5 

Christian Michelsens institutt holdt til i Nygårdsgaten 114 og søkte i januar 1955 om skattefritak. Dette ble innvilget med virkning fra og med 1955/56, og professor Bjørn Helland-Hansen opplyste at universitetet inntil videre fikk disponere det meste av øverste etasje til sine forelesninger. Universitetet betalte da kr 10 000 i årsleie, det samme som Chr. Michelsens institutt tidligere betalte universitetet for lokaler i geofysisk institutt. I stedet for vaktmester fikk ingeniør Odd Dahl som var ansatt ved instituttet, bo i huset, mot å ha tilsyn med det.Mappe 63/1955, A-0155 arkivet etter finansrådmannen, Bergen byarkiv

Gaten var tidligere en hovedferdselsåre med et sydende folkeliv. I dag er det for det meste studenter som ferdes der, men tidligere var Nygårdsgaten Bergens trafikkfarligste gate. I 1969 toppet den byens ulykkesstatistikk med 29 trafikkulykker, fulgt av Inndalsveien med 22 og Helleveien med 15.«Bergens-trafikken tok 46 liv på 10 år!» Bergens Tidende 28. februar 1970 Da hadde gaten Europas høyeste eksosmålinger. I Nygårdsgaten 63 lå Kårbø sportsbutikk, der senere innehaver Per Kårbø feide gaten utenfor som unggutt på 70-tallet. Det ble ofte førti liter støv daglig, og «alt var svart», minnes han.Solveig Paule: Om byfornyingen på Nedre Nygård, Bygge og bo nr 4/2000

I gaten finnes en rekke institusjoner, blant dem UiB og Grieghallen, dagligvarebutikker og andre forretninger. På hjørnet av Olav Kyrres gate ble det vist film på Eldorado kino fra rundt 1905, men fredag 13. november 1981 stengte Eldorado dørene for godt, og Stig Holmås skrev minneord.https://bergensiana.wordpress.com/2011/03/ 

Nordre del av Nygårdsgaten er i dag sterkt trafikkert. Trafikken ledes bort fra søndre del av gaten, i krysset der Nygårdsgaten møter Strømgaten.   

Nord for Grieghallen ligger inngangen til Nygård skole ved siden av Griegakademiet. På motsatt side av gaten er det innslag av lav trehusbebyggelse. Søndre del av Nygårdsgaten har boliger og næringsvirksomhet. Det ligger bygninger i tre og mur i denne delen av gaten, i tilknytning til en bruktbilforretning.
Nummer 5: Stein Rokkans hus
Nygårdsgaten 5 er Stein Rokkans hus - det tidligere avishuset til Bergens Tidende. Det huser i dag Rokkansenteret, som er universitetet i Bergens samfunnsvitenskapelige senter, billedsamlingen til Universitetsbiblioteket i Bergen, og diverse kontorer for universitetet i Bergen. 

Trappehuset er dekorert med veggmosaikker av Reidar Johan Berle som en gang var typograflærling hos Bergens Tidende.Berles veggmosaikker i nr 5 Utstillingsvinduene på bygningens fasade viser deler av Knud Knudsen-samlingen (15 stk.) og Sophus Tromholt-samlingen (15 stk.), samt utstillingene «Gustav Brosings Bergen» og om Bergens reperbaner: «Big Industry: Bergen's Roperies».

 Referanser 

Eksterne lenker
 Bergen byleksikon på nett, om Nygårdsgaten
  En vandring gjennom gaten og et sitat av Karl Ove Knausgård

Kategori:Veier i Bergen
Kategori:Bergenhus